**1.Индикатор.**  Ахуыргæнæг æвдисы бæлас бæгънæг къалиутимæ, ахуырдзаутæ аразынц ассоциацитæ предметимæ, амонынц урочы темæ «Æрдз æмæ экологи»).Ахуыргæнæг æххуыс кæны урочы темæ сбæлвырд кæнынмæ.

**2. Дзырдуатон диктант (дефиницитæ):**

* Дон тынг куы фæхъæр кæны, бæрзонд уылæнтæй куы фæкæлы … **абухын, гуылф кæнын**
* Цæугæдон раивылы, бирæ дон … **æнхъæвзын**
* Æрдз чъизи кæнын, ома … **зиан хæссын**
* Къæвдайы фæстæ дон вæййы ахæм …  **змæст**
* Йæ нымæц фæкъаддæр кæнын … **куынæг кæнын**
* Адæймагæн æмæ цæрæгойтæн пайда нæу, хæссы сын зиан … **маргджын**
* Бирæ, арæх **… парахатæй**
* Тыхимæ æрбацæуын … **лæбурын**

**3. Баххæст кæнын дзырдты кæрæттæ. Дзырдбæстыты хсæн равзарын урочы темæимæ баст дзырдбæстытæ. Саразын семæ хъуыдыйæдтæ.**

Кæсæн… цур лæууын, дыууæ денджыз… астæу, чызджы мад.. дзурын, хæххон цъитит… бæстæ, архайын кафджыты къорд…, адæйма(г)… дарæг, чысыл суадæтт… уынæр, цъæх быдырт… дидинджытæ, æвзист æхсæрдзæнт… хъæр, къæхдзоныгътыл бырын уын(г)… , хуыссы сынтæ(г)…, чъизи кæны денджызт… æмæ фурдт… дон.

**4. Фæрстытæн дзуапп раттын текстмæ гæсгæ**

1. Цæмæй тарстис адæймаг раджы заман?

2.Цавæр фæзындтытæй?

3.Цы лæвæрдта æрдз адæймагæн?

4.Цавæр уыдис адæймаг?

5. Цы ссардта уый?

6 Цавæр ссис адæймаг?

7.Цавæр зиан хæссы æрдзæн?

8.Цы у адæймаг æрдзæн?

9. Адæймаг ма тæрсы æрдзæй?

**5.Диалоджы репликæтæ баххæст кæнын.**

- ……… ?

-Дыууæ денджызы астæу –Хъаспы æмæ Сау денджызы.

-…….. ?

-Дыууæ хайыл: Цæгат Кавказ æмæ Фæскавказыл.

-………. ?

-Авд республикæйы.

-……….. ?

-Хъазыбеджы хох æмæ Эльбрусы хох.

-………….?

- Эльбрусы хох, 609 м бæрзонддæр.

**6. Х/к сбæрæг кæнын. (Æмдзæвгæ)**

**7.Текст бакæсын. Саразын цыбыр текст.**

**Кавказы** æрдз у тынг рæсугъд. Ардæм арæх цæуынц сыхаг паддзахæдты цæрджытæ æмæ дардбæстæгтæ. Кавказы ис бирæ цæугæдæттæ. Уыдонæй иу у Терк. Терчы гуырæнтæ сты Зилгæ хохы цъититы. Йæ дæттæ æнхъæвзынц цыппар республикæйы зæххытыл. Цæугæдоны фæндаджы дæргъ у 600 км фылдæр. Теркмæ кæлынц мингай чысыл цæугæдæттæ, йæхæдæг та кæлы Хъаспы денджызмæ. Алыхуызон куыстуæттæ пайда кæнынц маргджын хостæй æмæ зиан хæссынц Теркæн.

**8.Раст у æви раст нæу?**

* Кавказмæ æрцæуынц æрмæст сыхаг паддз. цæрджытæ …
* Терк ралæбуры Куырттаты комæй…
* Цæугæдон Терк æнхъæвзы цыппар республикæйы зæххытыл.
* Терчы гуырæнтæ сты Хъазыбеджы хохы цъититы.
* Цæугæдоны фæндаджы дæргъ у 500 км фылдæр.
* Терк кæлы Сау денджызмæ.
* Теркмæ кæлынц мингай чысыл цæугæдæттæ.
* Индустриалон æмæ хъæууонхæдзарадон куыстуæттæ æнгом баст сты Теркимæ.
* Куыстуæттæ пайда кæнынц маргджын хостæй.
* Ацы куыстуæттæ зиан нæ хæссынц Терчы сыгъдæгдзинадæн.

**9.Кæронбæттæн. Хатдзæгтæ. Рефлекси.**

**«Æрдз æмæ экологи»**

(иумæйаг урок 7-æм къласы лæмæгъ къордты)

***Ахуыргæнæг Туаты Х.Х.***

***Дзæуджыхъæу 2017 аз***